হ্যারি পটার (চলচ্চিত্র ধারাবাহিক)
হ্যারি পটার চলচ্চিত্র সিরিজটি ব্রিটিশ লেখিকা জে কে রাউলিং রচিত সাত খন্ডের "হ্যারি পটার" উপন্যাস সিরিজের কাহিনী অবলম্বনে নির্মিত। সিরিজে বইয়ের সংখ্যা সাতটি হলেও, চলচ্চিত্র সংখ্যা আটটি। কারণ, সর্বশেষ বইটির কাহিনী অপেক্ষাকৃত দীর্ঘ এবং জটিল হওয়ায় বইটি অবলম্বনে দুই পর্বের চলচ্চিত্র নির্মিত হয়েছে।
হ্যারি পটার অ্যান্ড দ্য গবলেট অব ফায়ার (চলচ্চিত্র)
হ্যারি পটার অ্যান্ড দ্য গবলেট অব ফায়ার জে. কে. রাউলিং রচিত একই নামের উপন্যাস অবলম্বনে ২০০৫ সালে নির্মিত একটি ফ্যান্টাসি-অ্যাডভেঞ্চার চলচ্চিত্র। এটি হ্যারি পটার চলচ্চিত্র সিরিজের চতুর্থ চলচ্চিত্র। এটি পরিচালনা করেন মাইক নিউয়েল। এর চিত্রনাট্য রচনা করেন স্টিভ ক্লোভস এবং প্রযোজনা করেন ডেভিড হেয়ম্যান। এটি হ্যারি পটারের হগওয়ার্টসে চতুর্থ বছরের কাহিনী নিয়ে আবর্তিত যখন গবলেট অব ফায়ার হ্যারি পটারকে দ্য ট্রাইউইজার্ড টুর্নামেন্টে অংশগ্রহণের জন্য নির্বাচিত করে।